Hnahthiala I-Day 2024 hman dan tur ngaihtuah,"1265/2024-2025 Dated Hnahthial, the 23rd July 2024: Vawiin chawhma dar 11:00 khan DC Conference Hall Hnahthialah Hnahthial District Bawrhsap Pi Rita Lalnunmawii Pachuau kaihhruaiin Hnahthiala Independence Day 2024 hman dan tur ngaihtuahin Hnahthial District Independence Day Celebration Committee an thu khawm. Inkhawm kaihruaitu Pi Rita Lalnunmawii Pachuau, District Bawrhsap chuan Hnahthial District-ah Bawrhsap ni tura a rawn awm thar chauh thu sawiin kalkhawmte chu Hnahthial District tana theih tawp chhuah turin a fuih a, tha taka sorkar tawiawm turin a chah a, Mizoram sorkar chuan Hnahthiala Independence Day 2024 lawmnaa khuallian atan Education Minister Dr. Vanlalthlana a ruat thu a sawi bawk. Meeting chuan Independence Day 2024 chu Hnahthial District Football Association (HDFA) Turf Ground-ah zing dar 10:30 atanga hman tan nise, parade contingents sawm pakhat (11) awm tura tih niin mawhphurhna leh chanvo hrang hrang nei turte inruatfel nghalin programme pawh siam fel nghal a ni. Attachment Loading attachment...",Dated: 23 rd Jul 24 12:33 PM,https://dipr.mizoram.gov.in/post/hnahthiala-i-day-2024-hman-dan-tur-ngaihtuah